Blant hits som er skrevet av andre finner man «Only Sixteen» som Sam Cooke ga ut i 1959 og Dr. Hook i 1975. «A Little Bit More» er en sang skrevet og fremført av Bobby Gosh i 1973 og som Dr. Hook gjorde kjent i 1976. «Walk Right In» er en country blues skrevet av Gus Cannon og fremført av The Rooftop Singers i 1962, Dr. Hook i 1977. Even Stevens skrev «When you're in love with a beautiful woman» som ble gitt ut av Dr.Hook i 1979. Året etter kom «Sexy Eyes» av Chris Waters, Keith Stegall og Bob Mather.